ఇవాళ న్యూ ఆర్లీన్స్ ఫోటోలు చూస్తుంటే ఆ నగరంలో తుఫాను సృష్టించిన విధ్వంసకాండ కనబడుతుంది.
హరికేన్ కత్రినా వల్ల న్యూ ఆర్లీన్స్ లో భారీ స్థాయి నష్టం జరిగింది అనడంలో సందేహమే లేదు,
కానీ అది అలా ఉంచితే…
తీరాన్ని దాటక ముందు కత్రినా కాస్తంత తూర్పు వైపుకు కదిలింది,
దానితో న్యూ ఆర్లీన్స్ కాస్తయినా ఊపిరి తీసుకుంటోంది.
చాలా మంది భయపడినట్టు ఇదేమీ పెను విధ్వంసక తుఫాను కాదు.
తొలి రోజు వాతావరణం ఎలా ఉండింది?
వాతావరణమా? అది చాలా బాగుండింది.
తుఫానులో చాలా భాగం, అంటే తుఫాను తాలూకు తీవ్రమైన ప్రభావం నుండి ఊరు తప్పించుకుంది,
ఇంకా మేము కూడా ప్రాణాలతో బయటపడ్డాం.
ఆ సమయంలో ఆసుపత్రిలో గడపడం ఎంత నరకంగా ఉండిందో మీరు ఊహించలేరు.
అర్ధరాత్రి సమయంలో కిటికీలు పగులుతుండటం, దానికి తోడు విద్యుత్ అంతరాయం.
మరుసటి రోజు, జనరేటర్లని ఆన్ చేశారు,
ఆకాశంలో ఉండే మబ్బులన్నీ తొలగిపోయాయి.
సూర్యుడు ప్రకాశిస్తున్నాడు.
అందరూ…
అందరూ ఆనందంగా ఉన్నారు, ఊపిరి పీల్చుకొని, కృతజ్ఞతలు తెలుపుకున్నారు.
కాస్తంత సిగ్గుచేటుగా కూడా అనిపించి ఉంటుంది.
-సిగ్గుచేటా? -చాలా మంది అతిగా స్పందించారు.
కత్రినా అనేది నూటికో కోటికో పుట్టే
ఒక విధ్వంసకర తుఫాను అని మాలో కొందరు నమ్మేశారు,
కానీ అలా ఏమీ జరగలేదు.
తుఫాను అంతటి విధ్వంసాన్ని సృష్టించలేదు.
రెండవ రోజు డాక్టర్ పౌ ఎలా ఉన్నారు?
ఆవిడ బాగానే ఉన్నారు.
జనాలు ఎక్కువగా ప్రతిస్పందిస్తున్నారు అనే విషయం గురించి
మీరిద్దరూ ఏమైనా మాట్లాడుకున్నారా…
-మీ ఉద్దేశం ఏంటో నాకు అర్థమైంది. -లేదు. నేను అర్థం చేసుకోవడానికి ప్రయత్నిస్తున్నానంతే.
ఒకవేళ జనాలు అతిగా స్పందించి ఉంటే,
మరి ఆసుపత్రిలో అప్పటి పరిస్థితుల గురించి
మీరు డాక్టర్ పౌతో ఏం మాట్లాడి ఉండవచ్చు?
మీరు డాక్టర్ పౌతో ఏమైనా మాట్లాడారా?
నేను మీకు ఒక విషయం చెప్తాను ఆగండి.
రెండవ రోజున, పరిస్థితులు కాస్త సద్దుమణిగాక,
డాక్టర్ పౌ కావాలంటే ఆసుపత్రి నుండి వెళ్లిపోయుండవచ్చు.
తను కావాలనే ఉండింది. తన రోగుల కోసం ఉండింది.
తన మానసిక స్థితి, అలాగే మా అందరి మానసిక స్థితి విషయానికి వస్తే,
ఆ తుఫాను ధాటికి మేము తట్టుకొని నిలబడ్డాక, మేము దేన్ని అయినా తట్టుకొని నిలబడగలం అనుకున్నాం.
కానీ మేము పొరబడ్డాం,
దేవుడా, దారుణంగా పొరబడ్డాం.
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
నీటిలో ముందుకు సాగండి, చిన్నారులారా
నీటిలో ముందుకు సాగండి
దేవుడు మిమ్మల్ని ఆదుకుంటాడు
పురుషులు నది వద్దకు వెళ్లారు
పురుషులు నది వద్దకు వెళ్లారు, ప్రభువా
పురుషులు నది వద్దకు వెళ్లారు
అక్కడికి ప్రార్థించడానికి వెళ్లారు
నీటిలో ముందుకు సాగండి
నీటిలో ముందుకు సాగండి, చిన్నారులారా
షెరీ ఫింక్ రాసిన పుస్తకం ఆధారంగా తెరకెక్కించబడింది
నీటిలో ముందుకు సాగండి
దేవుడు మిమ్మల్ని ఆదుకుంటాడు
రెండవ రోజు
బేస్మెంటులో వరద నీరు ఉంది,
కానీ ఆ నీటిని బయటకు పంప్ చేసేస్తున్నాం.
గాలికి కొన్ని కిటికీలు పగిలాయి, ఆ అద్దాలను కాస్త చూసుకోండి.
అవి తప్ప, మన భవనానికి ఏమీ కాలేదు.
మీరందరూ అద్భుతమైన పని చేశారు.
-థ్యాంక్యూ. థ్యాంక్యూ. -చక్కగా పని చేశారు.
సూసన్? బయట ఉన్న వరద నీటి పరిస్థితి ఏంటి?
ఆ నీటి మట్టం పద్దెనిమిది అంగుళాల ఎత్తుకు తగ్గిపోయింది.
కాబట్టి, త్వరగానే వరద నీరు తగ్గిపోతుంది.
ఇంకా, మన ల్యాండ్ లైన్స్ లో కొన్ని ఇంకా పని చేయడం లేదు,
కానీ అది సౌకర్యాలకు సంబంధించిన విషయం.
కాబట్టి, ఫోన్ కంపెనీ వాళ్లు మరమ్మత్తులు చేయడం ప్రారంభించే దాకా…
మరి ఏసీల సంగతేంటి?
అది మన చేతుల్లో లేదు.
ఏసీకి కరెంటు కావాలి, కానీ ఊర్లో కరెంటు లేదు.
ప్రస్తుతానికి కరెంట్, మన బ్యాకప్ జెనరేటర్ల నుండి వస్తోంది,
కానీ కరెంటు వచ్చే దాకా జనరేటర్లు పని చేస్తాయనే అనుకుంటున్నాం.
ఇప్పుడు వేడిగా ఉందని, ఇంకా వేడిగా అవుతుందని నాకు తెలుసు.
కాబట్టి, అందరూ తప్పకుండా నీళ్లు ఎక్కువ తాగండి.
రోగులు, కుటుంబ సభ్యులు, ఇక్కడ ఆశ్రయం పొందే వాళ్లందరూ కూడా ఆ పని చేయాలి.
అందరికీ తగిన నీరు అందేలా చూద్దాం. సరేనా?
అలాగే.
సరే మరి. ఇక అంతే.
మళ్లీ మళ్లీ థ్యాంక్స్ చెప్తున్నా.
థ్యాంక్యూ.
మీలో కొందరు ఈ చుట్టు పక్కలే ఉంటారని నాకు తెలుసు,
కాబట్టి మీరు మీ ఇంటి పరిస్థితిని చూడాలనేమైనా వెళ్లే పనైతే,
ఎక్కడికి వెళ్తున్నారో అడ్మిషన్ సెక్షనులో చెప్పి వెళ్లండి.
ముందు మీ రౌండ్స్ పూర్తి చేసుకొని వెళ్లండి, సరేనా?
బాబోయ్. తలుపును మూయవద్దు.
ఒక్క నిమిషానికేలే.
అందరిలో చాలా బాగా స్ఫూర్తినింపావు.
నేను నిజంగానే అన్నాను. వాళ్లు తుఫానును ధీటుగా ఎదుర్కొన్నారు.
ఒక్క రోగికి కూడా ఏం కాకుండా చూసుకున్నారు. వాళ్లు గర్వపడాల్సిన విషయమది.
ఇప్పుడు తుఫాను తగ్గుముఖం పట్టింది కాబట్టి,
భవనం నుండి మందిని తగ్గించాలనే విషయం చర్చకు ఏమైనా వచ్చిందా?
ఆశ్రయం పొందుతున్న వ్యక్తులను, లేదా వైద్యం అవసరం లేని రోగులను పంపివేయడం గురించి.
కరెంట్ ఇంకా రాకుంటే, వెళ్లడానికి ఎవరు మాత్రం ఇష్టపడతారు!
వాళ్లు మాత్రం ఎక్కడికని వెళ్తారు.
మనకి పెద్దగా నష్టం జరగలేదు కాబట్టి, బయట పరిస్థితి కూడా అలాగే ఉందని మనం అంచనా…
బయట ఏం జరుగుతుందనే దాని గురించి మనకు ఒక స్పష్టమైన అవగాహన వచ్చేదాకా,
తప్పనిసరిగా పంపించేయడమనే విషయాన్ని ప్రజల చెవిన పడకుండా ఉంచుదాం.
జనాలు ఇప్పటికే హడలిపోయున్నారు.
సరే.
ఇక తలుపును తెరవవచ్చా?
న్యూ ఆర్లీన్స్ లోని జనాభాలో అత్యధిక శాతాన్ని
తుఫాను తాకక ముందే ఎగువ ప్రాంతాలకు తరలించడం జరిగింది.
ఎందుకంటే, నగరంలోని చాలా ప్రాంతాలు లోతట్టున ఉన్నందున, దీనికి వరద ముప్పు ఎక్కువ.
ఇది ఊరికే వరద బారిన పడే అవకాశం ఉంది.
ఇక దానికి బలమైన గాలులు తోడైతే,
నష్టం, అంచనా వేయలేనంత భారీ స్థాయిలో ఉంటుంది.
ఏం చేస్తున్నావు?
నా దాకా ఒక పుకారు వచ్చింది.
అనెస్తెటిస్ట్ అయిన నా మాజీ ప్రియుడు ఇక్కడ పనిలో చేరాడట.
నేను చండాలంగా ఉన్నప్పుడు అతను చూస్తే బాగోదు కదా.
తుఫాను సమయంలో అతను మాత్రం సుందరాంగుడులా ఉంటాడా ఏంటి!
అతను ఎలా ఉంటే నాకేంటి!
నేనెలా కనిపిస్తాననే కదా నా బాధ. కానీ నేను మాత్రం చండాలంగా కనిపించను.
అవాక్కయ్యే విషయం చెప్పనా? మాజీ ప్రియుడు ఇక్కడ పని చేస్తున్నాడని మేకప్ పెట్టుకుంటోంది.
అయినా తనకు ఎందుకబ్బా.
ఒకవేళ నేను అనుకొనే వ్యక్తే ఆమె మాజీ ప్రియుడు అయితే, ఆమె టేస్ట్ చాలా వరస్ట్ అనుకోవచ్చు.
అవునా? మరి ఆమె భర్త ఎలా ఉంటాడో చూడాలనుంది నాకు.
నిన్న రాత్రి అంత జరిగాక, మనం ఈ మాత్రం అయినా నవ్వుకోవాలిలే.
ఇది కేరీ మొబైల్ ఫోన్. వీలైనంత త్వరగా నేను మీకు ఫోన్ చేస్తాను.
ఎమ్మెట్. ఈ ఉదయం ఎలా ఉన్నారు?
బాగానే ఉన్నాను.
బాగానే ఉన్నారంటారా?
హా. కాకపోతే, మా ఆవిడకి ఫోన్ చేస్తూనే ఉన్నా.
కానీ కలవడమే లేదు.
బయట ఇంకా పరిస్థితులు పూర్తిగా కుదురుకోలేదు.
కాబట్టి, అసలు విషయాలు మనకు పూర్తిగా…
మళ్లీ మమ్మల్ని చల్మేట్ లోని ఆసుపత్రికి తీసుకువెళ్లిపోతారు కదా?
హా. ఎంత త్వరగా కుదిరితే, అంత త్వరగా.
ఈ గందరగోళంలో నా భార్య నాకు దూరమవ్వడం నాకు ఇష్టం లేదు.
ఎమ్మెట్, మీ భార్య కోపానికి బలి కావాలని నేను ప్రయత్నించట్లేదు.
మనం ఇక్కడి నుండి బయలుదేరిన మరుక్షణం స్వయంగా నేనే కేరీకి కాల్ చేసి చెప్తాను.
థ్యాంక్యూ.
మీరు ప్రశాంతంగా ఉండండి.
ఎలా ఉన్నారు, బాసూ?
నా ఇంటి నుండి నేను బయటకు వచ్చేయాల్సి వచ్చింది.
నీళ్లు ఆ కట్టను దాటి వస్తాయో లేదో అర్థం కావట్లేదు మరి.
నాకేం… చివరగా నేను విన్నదాన్ని బట్టి, రావట్లేదు.
చివరి… తుఫాను వెళ్లిపోయింది.
-మీ మాటలు వినబడట్లేదు. -తుఫాను తూర్పుకు వెళ్లిపోయింది.
అయితే చెరువు కట్ట తెగి
నీళ్లు వస్తున్నాయో లేదో మీకు తెలీదా?
లేదు. దాని గురించి తెలుసుకుంటా.
ఎందుకంటే, నా రెండంతస్థుల భవనం దగ్గర నీరు చాలా ఎత్తుకు చేరుకుంటోంది,
దిక్కు తోచక బయటకు వచ్చేశాను.
-మీ ఇల్లు ఎక్కడ? -సరిగ్గా…
లైఫ్ కేర్ హాస్పిటల్
నేల మీద నీళ్లున్నాయి జాగ్రత్త. నీళ్లు ఇంకా కారుతూనే ఉన్నాయి.
వాళ్లు పైకి ఎవరైనా పంపుతున్నారా?
ఎవరు పంపేది?
మెమోరియల్ వాళ్లు. నీటి సమస్యను, ఇంకా మిగతా వాటిని చూసుకోవడానికి.
చల్మేట్ లో ఎలా ఉంటుందో తెలీదు కానీ,
ఇక్కడ మాత్రం ఒకే భవనంలో ఉన్నా మావి వేర్వేరు ఆసుపత్రులు అన్నట్టు.
లైఫ్ కేర్ వాళ్లం, మా ఆపరేషన్ మేమే చూసుకుంటాం.
నిన్న రాత్రి ఏం జరిగిందో చూడటానికి మెమోరియల్ నుండి కనీసం ఒక్కరు కూడా రాలేదు.
అది దారుణం.
మీరు ఎప్పుడైనా చల్మేట్ కి బదిలీ కావాలనుకుంటే, నాకు చెప్పండి.
మీరు మళ్లీ అక్కడికి ఎప్పుడు వెళ్తున్నారనే విషయం తెలిస్తే చెప్తూ ఉండండి.
మీరందరూ మాతో బాగా ఉంటున్నారు, అందుకు ధన్యవాదాలు.
ఇంకోసారి తుఫాను ఏదైనా వస్తే, నేను సెలవు పెట్టేస్తా.
అంతే కదా?
ఏంటి సమాచారం?
-థ్యాంక్యూ. -పర్వాలేదు.
…లూటీ కథనాలు. వెస్ట్ బ్యాంక్ నుండి ఒకరు కాల్ చేసి,
జనాలు షాపుల్లోకి వెళ్లి, తమకు ఏం కావాలో అవి లూటీ చేసి బయటకు పరుగెడుతున్నారట.
ఎవరికైనా చుట్టూ తిరిగి, పరిస్థితిని గమనించే వీలు ఉండుంటే,
మీరు సీబీడీకి వచ్చి చూస్తే కనుక…
ఇది మీకు బీరుట్ లాగా అనిపిస్తుంది.
నీటితో మునిగి ఉన్న బీరుట్ లా అనిపిస్తుంది.
కాబట్టి, సైనికులు,
ఆయుధాలు గట్రా పట్టుకొని ఉండి,
ఆర్మర్ వంటివన్నీ తగిలించుకొని తిరిగే జనాలు తప్ప
మిగతావన్ని అచ్చం అలాగే ఉంటాయి.
త్వరలోనే ఇక్కడికి సైనికులు కూడా చేరుకోవచ్చు.
సరే, పెడుతున్నా.
ఎలా ఉంది? బాగుందా? ఇంకొద్దిగా పెడతాను, సరేనా?
ఇదుగో.
అంతే. అంతే.
ఏంజెలా, మీరిద్దరూ బాగానే ఉన్నారా?
బాగానే ఉన్నాం. ఎయిర్ కండీషనింగ్ పరిస్థితి ఎప్పుడు బాగు అవ్వవచ్చు?
ఊరిలో కరెంట్ లేదు.
మీ అమ్మగారికి అసౌకర్యంగా ఉందని నాకు తెలుసు, కానీ దీన్నంతటినీ తట్టుకొనే శక్తి ఆమెకి ఉంది.
అవును.
ఆమెకి నీరు ఇస్తూ ఉండండి. అవసరమైతే, వాటర్ ప్యాకుతో లేదా గుడ్డతో తడుపుతూ ఉండండి.
అదే చేస్తూ ఉన్నా.
త్వరలోనే ఏసీలు ఆన్ అవుతాయని అనుకుంటున్నా.
సరే.
-థ్యాంక్స్, డయేన్. -హా.
పరిస్థితి అంతా బాగానే ఉందని నిర్ధారించుకోవాలనుకుంటున్నా, అంతే.
అంతా బాగానే ఉంది.
నీ దగ్గర తుపాకీ ఉండటం చూశానని ఒకరు నాతో అన్నారు.
-నా దగ్గర తుపాకీ ఉంది మరి. -అది వారికి ఇబ్బంది కలిగించింది.
తుపాకీకి కావాల్సిన లైసెన్స్ నా దగ్గర ఉంది. దాన్ని తీసుకెళ్లే హక్కు నాకు ఉంది.
నీ ఆత్మ రక్షణ కోసం ఏమైనా చేసే హక్కు నీకు ఉంది, అందులో ఏ సందేహమూ లేదు.
కానీ ఇది జనాలు, రోగులు ఉన్న ఒక ఆసుపత్రి.
కాబట్టి, అందరికీ ఆదర్శంగా ఉండేలా ప్రవర్తించమని నిన్ను కోరుతున్నాను.
అలాగే. తప్పకుండా.
థ్యాంక్యూ, ఇవైంగ్.
డాక్టర్?
-ఒక్క నిమిషం. -చెప్పండి?
మీరు మమ్మల్ని పంపించేస్తున్నారా?
ఏమన్నారు?
మీరు రోగులను బయటకు పంపించేయడం మొదలుపెట్టబోతున్నారని ఎవరో అన్నారు.
మీరు రోగియా?
మా నాన్న రోగి. మా నాన్న కాలికి తగిలిన గాయానికి చికిత్స కోసం వచ్చాం, మా ఇల్లు కూడా కాస్తంత దెబ్బ తింది.
అలాంటప్పుడు, నేను ఆయన్ని ఇంటికి తీసుకెళ్లలేను.
ఎక్కడికీ వెళ్లే పరిస్థితి లేనప్పుడు మేము ఎవరినీ డిశ్చార్జ్ చేయము.
ఆయనకి ఇంకా నొప్పి…
ఎవరినీ కూడా మేము బలవంతంగా డిశ్చార్జ్ చేయం.
చూడండి, నా పేరు డాక్టర్ హోరెస్ బాల్జ్.
మీకేమైనా సమస్య ఎదురైతే, నన్ను కలవాలని చెప్పండి. సరేనా?
-థ్యాంక్యూ. -సరే.
కత్రినా తుఫాను తూర్పుకు తరలివెళ్లిపోయింది కనుక,
న్యూ ఆర్లీన్స్ కి పెను ప్రమాదం తప్పింది, కానీ నష్టం అయితే బాగానే జరిగిందని చెప్పవచ్చు.
డల్లాస్
లూసియానా గవర్నర్, కాథ్లీన్ బ్లాంకో చేసిన టెలివిజన్ ప్రకటనలో భాగంగా,
నగరం నుండి ఎవరైతే తరలి వెళ్లిపోయారో, వారు అప్పుడే రావద్దని తెలిపారు.
అన్ని విషయాల మాదిరిగానే ఇక్కడ కూడా ఆర్థికపరమైన అంశం ఉంది.
ఇంకా టెనెట్ హెల్త్ కేర్ అనేది కేవలం ఆసుపత్రుల గ్రూప్ మాత్రమే కాదు.
మాకు సర్జికల్ సెంటర్లు, ఆంబులెన్స్ సర్జికల్ సెంటర్లు, అత్యవసర సంరక్షణా కేంద్రాలు…
-అయితే మీ వద్ద అనేక రకాల ఆప్షన్స్ ఉన్నాయన్నమాట? -అవును.
మేము కార్పొరేట్ అభివృద్ధి వనరులతో
స్థానిక ఆసుపత్రులకు సాయపడతాం, తద్వారా వారి ఆదాయం పెరుగుతుంది,
అలాగే మార్కెట్ లో వాటా కూడా పెరిగి, వైద్యులతో రోగులకు కనెక్షన్ మరింత మెరుగవుతుంది,
గల్ఫ్ తీర ప్రాంతమంతా మా కార్యకలాపాలు ఉన్నాయి.
నమస్కారం, సర్. ఇవిగోండి.
నాకు ఒక సందేహం ఉంది. అది నేను సీరియస్ గానే అడుగుతున్నా.
లూసియానాలో నెలకొన్న కత్రినా లాంటి పరిస్థితి వ్యాపారానికి మంచిదేనా?
మీకు న్యూ ఆర్లీన్స్ అంతటా ఆసుపత్రులు ఉన్నాయి, కానీ ఆ పరిస్థితి మీకు అనుకూలమైనదేనా?
-ఓరి దేవుడా. -అలా అని కాదు, కానీ…
ఆర్థికపరంగా ఆ పరిస్థితి మంచిదే అంటారా?
మొదటి బీరుకే బాగా ఎక్కేసినట్టుంది.
చూడండి, ఇలాంటి సంఘటన జరిగాక, మీ వద్దకు వచ్చే రోగుల సంఖ్య ఇంకా ఎక్కువ అవుతుంది కదా?
బీమా క్లెయిమ్స్, ఇంకా పేపర్ వర్క్ ఎక్కువ అవుతుంది.
అది మీ లాభాలకు గండి కొడుతుంది, కదా?
విపత్తు తర్వాతి వాటి గురించి
చూసుకొనే శాఖ ఏంటో నాకు అంత ఖచ్చితంగా తెలీదు, ప్రాఫిట్ & లాస్ అకౌంటింగ్ శాఖ అనుకుంటా.
నేను కేవలం గల్ఫ్ తీర ప్రాంత వ్యాపారాభివృద్ధిని చూసుకొనే వాడిని. కాబట్టి…
నేను అడుగుతున్నానంతే.
నాకు అంత ఖచ్చితంగా తెలీదు.
మనం ఆర్థిక అంశాల గురించి మాట్లాడుకుంటూ ఉన్నాం కదా?
అవును.
టెనెట్ హెల్త్ కేర్ కి, గల్ఫ్ ప్రాంతంపై పూర్తి పట్టు ఉంది.
హేయ్. బయటకు వెళ్తే జాగ్రత్తగా ఉండు.
ఒక నర్సు, తన కుక్కతో బయటకు వెళ్లినప్పుడు, కొందరు కుర్రాళ్లు అదో రకంగా తనని చూశారు.
-నిజంగానా? -అది పెద్ద విషయం కాకపోవచ్చు, కానీ జాగ్రత్త.
బయటకు వెళ్తే జాగ్రత్తగా ఉండు.
ఒక నర్సుతో కొందరు కుర్రాళ్లు అసభ్యంగా ప్రవర్తించారట.
-అసభ్యంగానా? -నాతో సెక్యూరిటీ వాళ్లు అదే చెప్పారు.
ఒక నర్సు బయటకు వెళ్లినప్పుడు
తనపై కొందరు వ్యక్తులు దాడి చేశారట.
-ఆసుపత్రి బయటనా? -అవును.
-ఎంత మంది కుర్రాళ్లు? -దాడి జరిగిందని మాత్రమే నాకు తెలుసు.
నాకు ఏం చెప్పారంటే, ఆమె బయట నడుస్తూ ఉండగా,
తనపై కొందరు కుర్రాళ్లు దాడి చేసి…
-ఏంటి? ఎక్కడ జరిగింది? -…రేప్ చేశారట.
ఆసుపత్రి బయటే.
-ఆ దాడి ఎవరిపై జరిగింది? -ఒక నర్సుపై.
-కానీ ఆమె పేరేంటి? -నాకు తెలీదు.
ఆసుపత్రి బయట ఒక నర్సుపై గ్యాంగ్ రేప్ జరిగి ఉంటే,
మనమే తనకి చికిత్స చేసి ఉండేవాళ్లం కదా.
-ఇంకా నాకు అలాంటి సమాచారం ఏదీ… -అందరూ దాని గురించే మాట్లాడుకుంటున్నారు.
అందరూ అంటే ఎవరు…
మన ఆసుపత్రిలోనే మన వాళ్లకి రక్షణ కరువైతే,
మనం చాలా పెద్ద సమస్యల్లో ఉన్నట్టే.
ఈ విషయంలో మనం ఏం చేయాలి?
-తనపై లాంగిక దాడి జరిగిందా? -కొందరు కుర్రాళ్ల పని అట.
సెక్యూరిటీ
మాకు దాని గురించి ఏమీ తెలీదే.
అయితే అది వ్యాపించింది మీ నుండి కాదన్నమాట.
టౌన్ హాలులో కొన్ని అల్లర్లు జరిగాయని విన్నాం,
కానీ ఆసుపత్రి బయట నర్సుపై దాడి అనేది, అస్సలు జరగనే లేదు.
-సరే. థ్యాంక్యూ. -సరే.
న్యూ ఆర్లీన్స్ లో వరద నీరు పెరుగుతూనే ఉంది,
దానితో మరో దిక్కు లేక జనాలు తమ ఇళ్ల నుండి, తమ ప్రాంతాల నుండి,
తమ కుటుంబాల అండ నుండి బయటకు వచ్చేస్తున్నారు.
మీ ఫ్యామిలీ కిరాణా షాపు
హేయ్, హేయ్. కానివ్వు.
నేను చూసుకుంటాలే.
-అటు చూడు. -బాబోయ్. అప్పుడే మొదలైందా!
అంతేగా.
ఇద్దరు నర్సులపై గ్యాంగ్ రేప్ జరిగిందట.
నేను చాలా మంచివి కొట్టేశా.
-నువ్వు ఏం కొట్టేశావు? -కంగారుపడకు. నీకు కావలసిన చెత్తనే తెచ్చుకున్నావు.
హేయ్. ఇవన్నీ మీకు ఎక్కడివి?
ఎక్కడి నుండో తెచ్చుకున్నాంలే. మీరు వదిలేయండి.
ఇవన్నీ మీకు ఎక్కడివి?
-కిరాణా అంగడి నుండి తెచ్చాం. -అది మూసేసుంది కదా.
మేము తెరిచాంలెండి.
మీ అమ్మ దొంగ అవ్వమని నీకు చెప్పిందా?
మేమేమీ దొంగలం కాదు.
దొంగిలిస్తే దొంగలనే అంటారు.
మా చిట్టి చెల్లె కోసం డైపర్లను,
మా అమ్మల కోసం కొంత ఆహారాన్ని తెచ్చాం, అంతకు మించి మేమేమీ కొట్టుకురాలేదు.
నగరం పరిస్థితి ఏమీ బాగాలేదు.
మీరు మమ్మల్ని బయటకు పంపేయాలని చూస్తున్నారు.
ఎవరు పంపాలనుకుంటున్నారు?
జనం అదే గుసగుసలాడుకుంటున్నారు. మీరు పంపించేస్తారట.
పంపిస్తే, బయటకు మమ్మల్నే ముందుగా పంపించేస్తారు.
మీరు మమ్మల్ని ఫుట్ పాత్ పైకి తోసేస్తే, ఇవన్నీ మేము ఎక్కడి నుండి తేగలం?
మేము మా ప్రాణాలు కాపాడుకోవడానికే ఇలా చేశాం.
బ్రతికి బట్టకట్టడం కోసమే.
భవనం లోపల కానీ, బయట కానీ దెబ్బ తిని ఉంటే, ఫోటోలు తీసి, డాక్యుమెంట్ చేయండి.
-సూసన్. -ఏదైనా…
ఒక్క నిమిషం.
ఏదేమైనా ముఖ్యమైన విషయం అయితే, దాన్ని కార్పొరెట్ కార్యాలయానికి పంపాలి.
సరే, నేను ఆ పని మీదే ఉంటాను.
ఏంటి సంగతి?
ఎక్కడ చూసినా పిచ్చి పిచ్చి పుకార్లే.
నేను కూడా విన్నాను. మనకు తెలిసినంత వరకు, ఎవరిపైనా మానభంగం జరగలేదని జనాలకు చెప్పు.
ఎవరిపై కూడా లైంగిక దాడి జరగలేదు.
ఒక్క నిమిషం. ఏంటి?
మనకు తెలిసినంత వరకు, మన భవనం బయట
ఒక నర్సుపై దాడి జరిగనే లేదు.
నేను దాని గురించి మాట్లాడటానికి రాలేదు. మనం జనాలను రోడ్డు మీద పడేస్తామట,
ఆ పుకారు గురించి మాట్లాడటానికి వచ్చాను.
మనం ఎవరినీ రోడ్డు మీద పడేయబోము.
కానీ వీలైనంత త్వరగా, రోగులను డిశ్చార్చ్ చేసే పనిని మనం పరిశీలించాలి.
డిశ్చార్చ్ అంటే ఎక్కడికి, సూసన్? వాళ్లు మాత్రం ఎక్కడికి పోగలరు?
ఇక్కడ విద్యుత్ లేదు. మన దగ్గర మందులు అయిపోతున్నాయి.
కాబట్టి, ఆసుపత్రిపై భారాన్ని కాస్త తగ్గించుకుంటే,
-అది అందరికీ మంచిది. -కానీ అందరికీ వెళ్లడానికి ఇళ్లు లేవు.
ఇంకా మనం జనాలను పంపించే ఏర్పాట్లు చేస్తున్నాం అని చెప్పినప్పుడు,
ఈ పరిసరాల్లో ఉండే చాలా మంది, ఆ మాటలను అపార్థం చేసుకుంటారు.
వాళ్లను మనం వదిలేస్తున్నామని అనుకుంటారు.
డాక్టర్ కింగ్, నాకు అన్ని వైపుల నుండి సీన్ సితార కనిపిస్తోంది.
నువ్వు ఆసుపత్రిలో చేరి కొన్ని నెలలే అయింది,
కాబట్టి, ఇంకా నీకు ఇక్కడి తీరుతెన్నులు పూర్తిగా అర్థం కాలేదని అర్థమవుతోంది,
కానీ క్లిష్టమైన నిర్ణయాలను తీసుకొనే బాధ్యత నాపై ఉంది.
జనాలకు వెళ్లడానికి ఏ చోటూ లేకపోతే, మనం ఏదోక పరిష్కారాన్ని కనుగొందాం.
లేదంటే, వరద నీరు తగ్గుముఖం పడుతున్నప్పుడు,
మనం రోగులను డిశ్చార్చ్…
మనం రోగులను డిశ్చార్చ్ చేయడం ప్రారంభించాలి.
ఒక్క విషయం మాత్రం అందరికీ చేరేలా చేస్తావా, అదేంటంటే, జనాలకు ఏదైనా విషయం గురించి తెలీనప్పుడు,
ఏదేదో వాగకుండా నోర్మూసుకొని కూర్చోమని.
హేయ్, నేను విన్స్ ని.
ఆనా, నేనూ ఫోన్ కి అందుబాటులో లేము. మెసేజ్ ఏదైనా పెట్టండి.
మళ్లీ నేనే. ఇంకోసారి ప్రయత్నిస్తున్నానంతే.
ఇక్కడ ఏసీలు ఇంకా పని చేయట్లేదు, అది తప్పితే, ఇక్కడ, అంతా బాగానే ఉంది.
మేమందరం బాగానే ఉన్నాం.
కాబట్టి, నువ్వు ఈ మెసేజ్ ని విన్నప్పుడు, కాల్ చేయ్, సరేనా?
ఇక్కడ సెల్ సిగ్నల్ సరిగ్గా ఉండట్లేదు,
కాబట్టి నేను ఫోన్ ఎత్తకపోతే, ఒక మెసేజ్ పెట్టేయ్.
నేను తర్వాత కాల్ చేస్తాను. సరే మరి.
నువ్వు కాల్ చేసినప్పుడు మాట్లాడతాను. ఇక ఉంటా.
హేయ్, నేను విన్స్ ని.
ఆనా, నేనూ ఫోన్ కి అందుబాటులో లేము. మెసేజ్ ఏదైనా పెట్టండి.
ఐ లవ్ యూ, సరేనా?
నేను నిన్ను చాలా మిస్ అవుతున్నాను, ఇంకా ఐ లవ్ యూ.
ఆంబులెన్స్ ఎమర్జెన్సీ
ఫ్రెడ్డీ!
అక్కడ పరిస్థితి ఎలా ఉంది?
నీళ్లు ఇంకా 18 అంగుళాల వద్దనే ఉన్నాయి.
అస్సలు తగ్గనే లేదా?
లేదు.
సిటీ పంపు ఈ పాటికి పని చేస్తూ ఉండాలే.
-సరే. నువ్వు దాని మీద ఓ కన్నేసి ఉంచు, సరేనా? -సరే.
సరే మరి.
ఇక్కడ అంతా బాగానే ఉంది. మీ అమ్మకు కూడా అంతా బాగానే ఉంది.
కాకపోతే వేడే ఎక్కువగా ఉంది.
ఏం జరుగుతోందో ఎవరైనా చెప్పారా?
వాళ్లు ఒక్కటే మాట చెప్తున్నారు, ఊరిలో పవర్ కట్ అట,
అందుకే గాలి లేదట.
-చల్లగా ఉండటానికి ఏ మార్గమూ లేదా? -ఫ్యాన్ ఏమైనా ఇస్తారేమో అడిగి చూస్తాను.
కానీ నీళ్లు ఉన్నాయి, మీ అమ్మ ఇప్పుడే కాస్త తినింది. నేను కూడా ఉన్నానుగా.
కరెంట్ మళ్లీ ఎప్పుడు వస్తుందో ఎవరైనా ఏమైనా చెప్పారా?
-ఇంకా చెప్పలేదు. -వాళ్లు ఏమీ చెప్పకపోతే,
నువ్వు ఎవరి దగ్గరకైనా వెళ్లి అడుగు, సరేనా?
-సరే. -తెలుసుకున్నాక, మాకు చెప్పు.
-అలాగే. తనకేమీ కాదులే. -సరే.
ఏమైనా విషయం తెలియగానే, నీకు ఫోన్ చేస్తాలే.
సరే. జాగ్రత్త మరి.
-సరే. -సరే. ఉంటా.
హేయ్.
బాగా దారుణంగా ఉందంటావా?
కట్ట విరిగిపోయింది.
చాలా చెట్లు పడిపోయాయి, కానీ ఇంత కన్నా ఎక్కువ నష్టం జరగనందుకు సంతోషం.
మీ అమ్మకు ఎలా ఉంది?
ఆసుపత్రి జనరేటర్స్ మీద నడుస్తోందని జిల్ అంటోంది.
ఏసీలు పని చేయట్లేదట.
తనకి వాళ్లేమీ చెప్పట్లేదట.
కానీ మీ అమ్మకి బాగానే ఉంది కదా?
బాగానే ఉందనుకుంటా. అంటే నాకు…
ఏంటి?
మీ అమ్మకి ఏమీ కాదు. జిల్ తోడుగా ఉంది కదా.
ఇక్కడ ఉండటం కన్నా, ఆమె అక్కడ ఉంటేనే క్షేమంగా ఉంటుంది.
న్యూ ఆర్లీన్స్ ఫస్ట్ డిస్ట్రిక్ట్ పోలీస్
ఇక్కడి ప్రాంతమంతా మునిగిపోయి ఉంది, అది కూడా తుఫాను తర్వాత జరిగింది.
మేము ఇంటి పైకప్పు మీద కూర్చొని
-నీరు పెరుగుతూ ఉండటాన్ని గమనిస్తున్నాం. -ఎత్తు ఎంత ఉంటుంది?
సుమారుగా నాలుగు అడుగులు ఉండవచ్చు. ఇంత పెద్ద వరదను మేమెన్నడూ చూడనేలేదు.
కార్లన్నీ నీటి అడుగున ఉన్నాయి. సిటీ పంపులు పని చేస్తున్నాయా?
పంపులు ఆన్ చేసే ఉన్నాయి, కానీ ఆ ప్రాంతం, ఆ ప్రాంతంలో…
-మార్కోనీ పంపు పని చేస్తోంది. -అమ్మా, తాగడానికి ఏమైనా కావాలా?
-వరద వస్తుందట, విన్నావా? -వరదనా?
మిగతా చోట్ల నుండి నీరు వచ్చి చేరుతుందట.
రేడియోలో అదే చెప్తున్నారు.
అబ్బా, ఇక ఆపు, అమ్మా.
-నాకు ఏం జరుగుతోందో వినాలనుంది. -ఏం జరుగుతోందో ఎవరికీ తెలీదు.
అదే అసలు సమస్య.
అసలు ఎవరికీ, తాము ఏం మాట్లాడుతున్నారో తెలీదు కూడా.
ఏమీ తెలీని వాళ్లే, ఎక్కువ మాట్లాడుతున్నారు.
అమ్మా, ఇప్పుడు వద్దు.
-అమ్మా. -పర్వాలేదు, మరేం పర్వాలేదులే.
పరిస్థితి అలా లేదు అమ్మా.
అందరూ పుకార్లను వ్యాపింపజేస్తున్నారు.
అసలు లేని, జరగని విషయాలకు భయపడుతున్నారు.
ఆసుపత్రిలో 2,000 మంది ఉన్నారు, వాళ్లందరి బాగోగులను నేను చూసుకోవాలి.
ప్రతీ ఒక్కరినీ నేను చూసుకోవాలి.
నువ్వు వాళ్లందరినీ బాగానే చూసుకున్నావుగా.
తుఫాను బారి నుండి ఆ 2,000 మందిని కాపాడావు.
నీకు కావాల్సింది నిజమే అయితే, అదే నిజం.
నువ్వది చేశావు.
నువ్వు అది సాధించావు.
-నేను వెలిగిస్తానులే. -జాగ్రత్త.
నేను చాలా కంగారుపడిపోయాను.
-అవునా? -అవును మరి.
ఇక్కడ ఎలా ఉండింది?
న్యూ ఆర్లీన్స్ గాత్రమైన డబ్ల్యూడబ్ల్యూవీవీలో, ఇప్పుడు మేము వినిపించిన పాట ఆరొన్ నెవిల్ ది.
అలనాటి ఆణిముత్యాలను మీకు అందించడంలో భాగంగా ఇప్పుడు ఫారీనర్ వారి సంగీతాన్ని వినిపిస్తున్నాం.
ఆహా. ఇది మన పాటే కదా?
-మన పాటనా? -అవును.
-ఇది చాలా సాదాసీదా పాట. -అవును.
కానీ మనం తొలిసారి డేటింగ్ కి వెళ్లినప్పుడు విన్న పాట ఇదే కదా?
ఆ పిగ్ రోస్ట్ దగ్గర విన్నాం.
నేను పిగ్ రోస్ట్ దగ్గరికి ఎప్పుడూ రాలేదు.
-నువ్వు… ఏంటి? -హా. అవును.
ఆ పిగ్ రోస్ట్ దగ్గర నువ్వు నన్ను కన్ను ఆర్పకుండా చూస్తూనే ఉన్నావు.
-నేను పిగ్ రోస్ట్ దగ్గరికి ఎప్పూడూ రాలేదు. -ఒక్క నిమిషం.
నీకు నిజంగానే గుర్తు లేదా?
అంటే, అది తొలిసారి డేటింగ్ కి వెళ్లినప్పుడు జరిగినదే అయ్యుండవచ్చు.
కానీ అది మనం తొలిసారి డేటింగ్ కి వెళ్లినప్పుడు జరిగినది కాదు.
నాకు మాత్రం బాగా గుర్తుంది.
-లేదు. అదేం లేదు. -ఒక్క నిమిషం. ఆగు.
బహుశా నా మనస్సు దోచుకున్నది, భవిష్యత్తులో ఒక గొప్ప డాక్టర్ కాబోయే
యువతి ఏమో. ఆ అవకాశం ఉంది.
-బహుశా నా మనస్సు… -దోచుకున్నదా?
నేను స్నానం చేయాలి. నా దగ్గర కంపు కొడుతోంది.
నీ దగ్గర కంపేమీ లేదులే.
మంచి వాసనే వస్తోంది.
నేను నిన్ను చాలా మిస్ అవుతున్నాను.
నేను నీ దగ్గరకి రాగల పరిస్థితే ఉంటే, పరుగెత్తుకొని వచ్చి ఉండే దాన్ని.
కానీ ఆ పరిస్థితి లేదు. నేను ఇప్పుడు అక్కడకు రాలేని పరిస్థితి.
కానీ నా ప్రేమ నీతో అక్కడే ఉంది.
నా ప్రేమ ఎప్పుడూ నీతోనే ఉంటుంది.
ఐ లవ్ యూ టూ.
కేరన్?
ఉన్నాను.
కోడ్ బ్లూ. ఎమర్జెన్సీ గది.
డాక్టర్ వస్తున్నారు.
దీన్ని సరి చేయవచ్చేమో చూస్తాను. డాక్టర్లు వస్తున్నారు, మేడమ్.
మేడమ్, నా మాటలు వినిపిస్తున్నాయా?
వాళ్లు ఇప్పుడు వచ్చి మీకు సాయం అందిస్తారు.
-శాంతంగా ఉండటానికి ప్రయత్నించండి. -కనీసం రెండు లీటర్లు.
ఊపిరి తీసుకోండి.
సరే.
మీ పేరేంటి? మీ పేరు చెప్పగలరా?
జొలీన్.
-ఏం జరిగింది? -తనని కత్తితో పొడిచారు.
-మీరు అక్కడే ఉన్నారా? ఎన్ని సార్లు పొడిచారు? -హా, అక్కడే ఉన్నా. ఒక్కసారే.
సరే. మిస్ జొలీన్, మిమ్మల్ని కత్తితో పొడిచారని మీ అబ్బాయి అంటున్నాడు…
-నేను మనవడిని. -అది నిజమేనా?
గాయం ఒక్క చోటే అయిందా?
-మీకు ఇంకెక్కడైనా నొప్పిగా అనిపిస్తోందా? -ఏం జరుగుతోంది?
మహిళ. వయస్సు 55 సంవత్సరాల పైనే ఉంటుంది. ఛాతీలోకి కత్తి దిగిన గాయం.
-ఊపిరి కష్టంగా తీసుకుంటోంది. -రేడియల్స్ పల్స్ లేదు. బీపీ తగ్గిపోతోంది.
-బ్లడ్ టెస్ట్ చేసి రక్తం ఎక్కించే పని చూద్దాం. -తనకి బానే ఉందా?
-బ్లడ్ బ్యాంక్ ని తెరిచారా? -నాకు తెలీదు.
-నేను చేస్తా. -ప్రస్తుతానికి ద్రవాలు పోకుండా చూద్దాం.
-హేయ్! ఏం జరుగుతోంది ఇక్కడ? -డాక్టర్ బాల్జ్, మీరు కాస్త…
సరే. ఇలా రా, అబ్బాయి.
-నేను ఈమెతోనే ఉంటాను. -డాక్టరుతో పాటు వెళ్లండి.
పద. ఏం కాదులే. ఏం పర్వాలేదు. ఏం చేయాలో వాళ్లకి తెలుసు.
వాళ్లు ఆమెని బాగా చూసుకుంటారు. నువ్వు నాతో రా, సరేనా? పద.
ఆక్సిజన్ ఎక్కించండి. మీకు ఏం కాకుండా మేము చూసుకుంటాం.
సరే. అక్కడ కూర్చుందాం పద.
ఇప్పుడు చెప్పు, నువ్వు బాగానే ఉన్నావా?
నీకేమైనా అయిందా?
సరే. నీ పేరేంటి?
టేలర్.
టేలర్?
నేను నీకు ఒక విషయం చెప్పాలి.
ఇది చాలా భయంకరంగా జరిగిన దాడి.
దానిపై పోలీసులు రిపోర్ట్ రాయాల్సి ఉంటుంది.
అది తప్పదు.
చూడు, నీకు ఏదైనా కావాలంటే, నేను సాయపడగలను. సరేనా?
సరే.
అసలు ఏం జరిగింది?
ఈ పని చేసిన వ్యక్తిని కాపాడాలని చూస్తున్నావా? హా?
సరే.
ఏం జరిగిందో చెప్పు. నాకు చెప్పవచ్చు, ఏం కాదు.
చెప్పు.
తుఫాను చాలా భయంకరంగా దాడి చేసింది కదా?
అది వెళ్లిపోయింది, అప్పుడు…
బామ్మ చాలా ఆనందపడిపోయింది, ఎందుకంటే, తను అనుకుంది…
ఈ తుఫాను ఇంకా భీభత్సంగా ఉంటుందని తను అనుకుంది.
కానీ… కరెంట్ లేదు.
ఏం చేయడానికి లేదు, కానీ ఏం కాకుండా బయటపడినందుకు ఏదైనా చేయాలి కదా?
కాబట్టి, బామ్మ అందరినీ ఇంటికి పిలిచింది.
ఇక పార్టీ చేసుకోవడం, బాగా తాగడం జరిగింది.
చాలా తాగేశారు.
హఠాత్తుగా గొడవ మొదలైంది.
తర్వాత, వాళ్లు ఒక కత్తిని అందుకున్నారు.
-ఎవరు అందుకున్నారు? -పరిస్థితులు చేయి దాటిపోయాయి. వాళ్లు ఆమెని పొడిచారు.
ఎవరు పొడిచారు?
-మా అమ్మ. -మీ అమ్మనా?
మీ అమ్మగారా?
మీ అమ్మగారు, ఆవిడ అమ్మగారిని పొడిచారా?
ఈ విషయం మీరు పోలీసులకి చెప్పేస్తారా?
మా అమ్మని జైలుకు పంపించేస్తారా?
కంగారుపడకు, అబ్బాయి.
ఏదోక బయటపడే మార్గం ఆలోచిద్దాం.
ఇది పిచ్చి పని. అర్థంపర్థం లేని పని.
నాకు వినపడింది.
-మరి నువ్వు ఏమీ చెప్పట్లేదు కదా, ఇక… -ఏం చెప్పమంటావు?
నేను రాలేను.
ఆసుపత్రిలో చాలా మంది డాక్టర్లు ఉన్నారు.
నీ రోగుల బాధ్యతను వేరే వాళ్లకి అప్పగించేసి
నువ్వు ఊరి నుండి వెళ్లిపోవచ్చని తుఫాను రాక ముందు మీ బాస్ అన్నాడు కదా.
అవును, కానీ ఇప్పుడు పరిస్థితి చాలా క్లిష్టంగా ఉంది.
-తుఫాను వెళ్లిపోయింది కదా. -ప్రతీ ఒక్క సిబ్బంది కూడా ఉండాల్సిన అవసరం ఉంది.
ఇంకా రోగులు వస్తూనే ఉన్నారు. ఊరిలో ఏం జరుగుతోందో ఎవరికీ ఏమీ తెలీదు.
-ఏమీ జరగడం లేదు. -జనాలు అల్లర్లకు పాల్పడుతున్నారని
-వార్తల్లో చదివాను. -వార్తల్లో… అబ్బా.
వార్తల్లో అంతా సోది…
జనాలు అంతా సర్దుకుంటున్నారు. అంతకు మించి ఏమీ లేదు.
మరి నువ్వు ఇక్కడే ఉండవచ్చు కదా.
ఇక్కడ ఉండి నేనేం చేయాలి?
-బయటకు వెళ్లి ఏం చేస్తావు? -ఇంటిని చూసుకోవాలి కదా.
ఇంటికి ఏమీ కాదు.
ఏమీ కాదులే, అయినా కానీ అక్కడ ఎవరోకరు ఉండాలి కదా.
సరే, చూడు.
నేను ఇల్లు ఎలా ఉందో చూస్తాను.
కొంత ఆహారం తీసుకొని, ఇక్కడికి వస్తా. సరేనా?
-సరే. -మనం ఇంకోసారి ఏకాంతంగా గడపవచ్చు.
1980ల నాటి ఉర్రూతలూగించే పాటలను ఇంకొన్ని విందాం.
ఏమంటావు?
-హా. అలాగే. -సరే మరి.
పుకార్ల విషయానికి వస్తే,
నీ మాజీ ప్రియుడు ఒకడు ఇక్కడ కొత్తగా చేరాడనే వార్త నా చెవిన పడింది.
అది నాకు తెలీదే.
-ఐ లవ్ యూ, ఆనా. -ఐ లవ్ యూ టూ.
ఐ లవ్ యూ.
…మెట్రోపాలిటన్ ప్రాంతం గురించి మాట్లాడితే, చాలా ప్రాంతాలలో…
దయచేసి మమ్మల్ని కాపాడండి!
…నీటి స్థాయి పెరగడం లేదు. అదే స్థాయిలో ఉండిపోయింది.
పదిహేడవ వీధిలో ఉండే చెరువుకు గండి పడిన కారణంగా, న్యూ ఆర్లీన్స్ లోని కొన్ని ప్రాంతాల్లో
నీటి స్థాయి పెరుగుతూ ఉండవచ్చు.
ఊరి నడిబొడ్డున కూడా పరిస్థితి అలాగే ఉన్నట్టు అనిపిస్తోంది.
కానీ న్యూ ఆర్లీన్స్ వేగంగా నీట మునిగిపోతుందని
అందరినీ కంగారు పెట్టేయడం నా ఉద్దేశం కాదు. పరిస్థితి అలా లేదు.
ఇప్పటి దాకా లూసియానా సెనేటర్, డేవిట్ విట్టర్ మాట్లాడారు.
ఇప్పుడు లూసియానాలో ఉండకపోవడమే మంచిది.
కొన్ని రోజుల పాటు లూసియానాలో ఉండకపోవడమే ఉత్తమం.
ఇలాంటిది మనకి లాభాలను తెచ్చిపెడుతుందా?
ఏంటి?
ఇలాంటిది లాభాలను తెచ్చిపెట్టగలదా లేదా అని నన్ను ఒక క్లయింట్ అడిగాడు.
నిజంగానా?
అవును.
ఇది మామూలు లాభాలను తెచ్చి పెట్టదు తెలుసా?
కానీ అలా అడగడమే ఏం బాగా లేదు.
అవును, కదా?
ఏం కనిపిస్తోంది?
భవనంలో చాలా వరకు టింటింగ్ పోయింది.
మూడవ అంతస్థులో
-కిటికీ ఊడి పడుంది. -చూశా. అది చూశా.
అయిదవ అంతస్థులో చాలా కిటికీలు లేవు. ఇక్కడ వెంటిలేషన్ వ్యవస్థ పాడయింది.
హేయ్! మీలో ఎవరు ఇన్ ఛార్జ్?
కొన్ని కట్టలు తెగిపోయాయి.
ఇటు వైపు 15 అడుగుల నీరు వస్తోంది, కాబట్టి సిద్ధంగా ఉండండి.
అవునా, సర్లే.
హేయ్. నేను చెప్పేది అర్థం కావడం లేదా?
ఇటు వైపు 15 అడుగుల వరద నీరు వస్తోంది. ఎక్కువ సమయం కూడా లేదు.
నీళ్లు వస్తున్నాయి. చాలా ఎక్కువ నీళ్లు.
చాలా ఎక్కువ అంటే?
తుఫాను తీవ్రత వల్ల 17వ వీధిలో ఉండే చెరువుకు గండి పడి
ఆర్లీన్స్ వైపు పడిపోయింది.
పోంచట్రెయిన్ చెరువు నుండి నగరంలోకి నీళ్లు ప్రవేశిస్తున్నాయి.
-నిన్నటి నుండి ఇది జరుగుతోంది. -నిన్నటి నుండా?
నిన్నటి నుండి నగరంలోకి నీళ్లు ప్రవేశిస్తున్నాయా?
ఈ సమాచారం మీకు ఎక్కడిది?
సూసన్, మనం…
ఆగు. నిన్న రాత్రి నుండి నేను పుకార్లను, మసాలాలు జోడించి చెప్పే విషయాలను వింటూనే ఉన్నాను.
ఇప్పుడేమో ఇతను ఇదేదో చెప్తున్నాడు. ఇది…
-మరి కట్టలు తెగిపోయాయని ఎవరికీ ఎందుకు తెలీదు? -బయట అంతా గందరగోళంగా ఉంది.
ఎవరూ బాధ్యత తీసుకోవడం లేదు. ఎవరికీ తామేం చేస్తున్నామో తెలియడం లేదు.
మీరు అధికారిక ఆర్డర్ కోసమే చూస్తున్నట్లయితే, దాని మీద ఆశలు పెట్టుకోకండి.
-మేమేం చేయాలి? -మీ వాళ్లను ఖాళీ చేయించండి.
ఖాళీ చేయించడానికి సంబంధించి మీ ప్లాన్ ని ఆచరణలో పెట్టండి,
వరద సమయాల్లో ఎలా ఖాళీ చేయించాలి అనే దానికి మా దగ్గర ప్లాన్ లేదు.
ఓరి దేవుడా.
మా వాళ్లు ఇక్కడ కొంత మంది ఉన్నారు.
మేము చేయగలిగినంత సాయం చేస్తాం, కానీ మీరు ఖాళీ చేయించడాన్ని ప్రారంభించాలి.
దేవుడా.
ఎంత నీరు వస్తే మనం సమస్యల్లో పడతాం?
నాలుగు అడుగులకు చేరుకుంటే ఎలక్ట్రిక్ స్విచ్చులన్నీ మునిగిపోతాయి.
అప్పుడు, మనకి ఉన్న ఈ కాస్త కరెంట్ కూడా పోతుంది.
-ఆహార సరఫరాలు, ఎమర్జెన్సీ రూమ్… -మనం ఎవరోకరికి కాల్ చేయాలి.
-మనం ఎవరోకరికి కాల్… -కాల్ చేయాలా?
-మనం నగర పాలకవర్గాన్ని సంప్రదించాలి. -సరే, కానీ నువ్వు అతని మాటలు విన్నావా?
నగరంలో ఎవరేం చేస్తున్నారో ఎవరికీ తెలీదట.
మనం రోగులను తరలించే పని ప్రారంభించితే…
ఒకవేళ అతను పొరబడి ఉంటే? అసలు వరద నీరనేదే లేకపోతే?
ఎరిక్, బయట పరిస్థితిని గమనిస్తూ ఉండమని కొందరిని పంపించు. నీరు ఎప్పుడు వస్తుందో నాకు తెలియాలి.
-ఎంత వేగంగా వస్తుందో, ఎంత ఎత్తులో వస్తుందో తెలియాలి. -సరే.
నాకు ఇక్కడ ఎంత మంది ఉన్నారో తెలియాలి. ఎంత మంది రోగులు ఉన్నారు.
ఎంత మంది సిబ్బంది ఉన్నారు. ఎవరు డిశ్చార్చ్ అయ్యారు. ఇంకా ఎవరు ఉన్నారు.
ఈ ఆసుపత్రిలో ఉన్న ప్రతీ వ్యక్తి గురించి నాకు వివరాలు కావాలి.
దేవుడా, నువ్వే నన్ను ఆదుకోవాలి.
డాక్టర్ పౌ, మీ ఆయన ఎక్కడ?
విన్స్ వెళ్లిపోయాడు. ఇల్లు ఎలా ఉందో చూద్దామని వెళ్లాడు.
మీరు ఆయన్ని వెనక్కి పిలవండి. ఓసారి బయట చూడండి.
లేదు, ఒకసారి అది చూశారా? అది ఎంత వేగంగా వస్తుందో చూడండి.
ఎక్కడో కట్టలన్నీ తెగిపోయాయి అట, ఇంకా…
హేయ్, నేను విన్స్ ని.
ఆనా, నేనూ ఫోన్ కి అందుబాటులో లేము. మెసేజ్ ఏదైనా పెట్టండి.
విన్స్, నేను ఆనాని. అందుబాటులో ఉంటే, ఫోన్ ఎత్తు.
విన్స్, ఉన్నావా?
విన్స్? విన్స్, ఫోన్ ఎత్తు.
విన్స్.
సబ్ టైటిళ్లను అనువదించినది: రాం ప్రసాద్